

תוכן עניינים

[1. מסמך דרישות Retail Discount Calculator 2](#_Toc14538657)

[1.1. סוגי ההנחות הניתנות 2](#_Toc14538658)

[1.2. תכונות המערכת המתוכננת 3](#_Toc14538659)

1. מסמך דרישות Retail Discount Calculator

תוכנת Retail Discount Calculator באה לשרת את המוכרנים בחנות "DIY לבית" המתמחה במוצרי תיקונים קלים לבית. בחנות 3 מחלקות עיקריות: תאורה, נגרות ואינסטלציה. **מטרת התוכנה לעזור למוכרנים לחשב את סכומי הקנייה וההנחה בהתאם להנחות השונות הנהוגות בחנות**.

* 1. סוגי ההנחות הניתנות

א. בכל מחלקה מוגדרים עד 10 מוצרים מקודמים הזוכים להנחה בהתאם למחלקה אליה הם שייכים.

ב. ההנחה קבועה לכל המוצרים המקודמים במחלקה

ג. ההנחה יכולה להיות שונה בין המחלקות.

ד. בנוסף, לעתים החנות מציעה מבצעי קידום בהם ניתנת הנחה נוספת על רכישת מספר גדול של פריטים בקנייה אחת.

ה. פעמים בשנה, לפני החגים, מבצעי קידום אלו מתרחבים וכוללים שתי רמות הנחה על פי מספר פריטים. ו. במקרה שיש שתי רמות הנחה, ההנחה שתתקבל היא בהתאם למספר הפריטים שנרכשו.

ז. החנות מציעה רכישת כרטיסי חבר.

ח. בעלי כרטיס חבר זוכים גם הם בהנחה.

ט. שלושת ההנחות האלו (פריטים מקודמים, מספר פריטים, כרטיסי חבר) מצטברות.

י. מעת לעת, החנות עשויה להכריז על מבצעים גדולים בהם אחוזי ההנחה הניתנים גבוהים ("סוף עונה").

יא. במקרה זה, ההנחה הניתנת היא הנחת המבצע **ללא ההנחות על המוצרים המקודמים**.

יב. הנחת כרטיס חבר תופסת גם כאשר ההנחה מחושבת לפי מבצע מיוחד.

* 1. תכונות המערכת המתוכננת

1. המערכת תאפשר למוכרן להגדיר את **כמות** הפריטים המקודמים שנרכשו בכל אחת מהמחלקות.
2. המערכת תחשב עבור כל פריט, ללא הנחה, את המכפלה של מחיר הפריט וכמותו.
3. המערכת תאפשר למוכרנים להגדיר את אחוז ההנחה הניתן על פי מחלקה.
4. במידה ואין שינוי, ההנחה הניתנת בכל המחלקות למוצרים המקודמים עומדת על 10%.
5. המערכת תאפשר למוכרן להגדיר מה היא ההנחה הנוספת הניתנת לבעלי כרטיס חבר.
6. המערכת תאפשר למוכרנים לציין האם בידי הקונה כרטיס חבר או לא.
7. המערכת תאפשר למוכרן להגדיר מה הוא מספר הפריטים שנקנה
8. המערכת תחשב את גובה ההנחה הנוספת הניתנת לפי מספר הפריטים שנקנו.
9. ניתן יהיה להגדיר שתי רמות הנחה לפי מספר פריטים.
10. המערכת תאפשר למוכרנים להזין מבצעים מיוחדים: אחוז הנחה שניתן במקום ההנחות למוצרים מקודמים וכמות המוצרים שנקנו.
11. הנחת כרטיס חבר ניתנת תמיד.
12. המערכת תציג את סכום הקנייה המקורי
13. המערכת תציג את ההנחה שניתנה וסיבותיה
14. המערכת תציג את סכום הקנייה לאחר קיזוז ההנחה.
15. המערכת תציג סכומים שלמים בלבד, ללא אג'.
16. המערכת תפעל על המחשבים האישיים המותקנים בחנות
17. המערכת תפעל על מכשירי הטאבלט של המוכרנים.